Աւագ Հինգշաբթի օրը, երեկոյեան, երբ ըստ եկեղեցական օրացոյցի օրը կը փոխուի եւ կը սկսի «Խաւարման գիշեր»ը՝ ի յիշատակ Գեթսեմանիի մէջ Յիսուսի աղօթքին (ՄԱՏԹ. ԻԶ 36-46), (ՄԱՐԿ. ԺԴ 32-42) եւ (ՂՈՒԿ. ԻԲ 39-46), Յուդայի կողմէ համբոյրով կատարուած մատնութեան (ՄԱՏԹ. ԻԶ 47-56), (ՄԱՐԿ. ԺԴ 43-50), (ՂՈՒԿ. ԻԲ 47-49) եւ (ՅՈՎՀ. ԺԸ 3-11), Քրիստոսի բանտարկութեան, դատավարութեան եւ դաժան չարչարանքներուն։ Քրիստոսի խաչելութեան սրբանկարին առջեւ վառուող տասնմէկ ճերմակ մոմերը կը խորհրդանշեն Տիրոջ առաքեալները, իսկ տասներկրորդ մոմը՝ որ սեւ գոյնի է ներկուած՝ Յուդան։